Ekološka raznolikost
Ekološka raznolikost ili ekosistemska raznolikost, poznata i kao ekološki diverzitet je različitost raznih prostora i razina raznolikosti na razini ekosistema i drugih životnih zajednica na različitim stupnjevima ekološke integracije. Razlikuje se od biodiverziteta, koji se odnosi na razlika u vrstama prisutnim u životnim zajednicama i njihovoj genetičkoj strukturi. U ekosistemsku raznolikost mogu biti uključeni i razni ekosistemi u biosferi, raznolikost vrsta i ekološki proces koji se neprekidno odvijaju u različitim fizičkim srukturama i konstelacijama živog i neživog svijeta. U suštini ekološka raznolikost obuhvata izuzetno raznolike sisteme kruženja materije i protoka energije na planeti Zemlji. Ekološka raznolikost, prema tome, obuhvata sveukupnost varijacije geobioloških sistema koji obuhvataju sve žive i nežive komponente života i životne okoline, od idioekološke razine do biosfere.